32003D0465
L 156/48
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 16 юни 2003 година
за сключване на Споразумение под формата на размяна на писма между Европейската общност и Кралство Норвегия за допълнителните търговски преференции за селскостопански продукти, предоставяни на основание член 19 от Споразумението за Европейското икономическо пространство
(2003/465/EО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 133 от него във връзка с член 300, параграф 2, първо изречение от него,
като взе предвид предложението на Комисията,
като има предвид, че:
(1)
Член 19 от Споразумението за Европейското икономическо пространство (ЕИП) предвижда договарящите се страни да поемат ангажимент да продължат усилията си за постигане на постепенна либерализация на търговията със селскостопански стоки между тях.
(2)
Кралство Норвегия и Европейската общност проведоха двустранни търговски селскостопански преговори през 2002 г. на основание член 19 от Споразумението за Европейското икономическо пространство, които бяха приключени успешно на 18 декември 2002 г.
(3)
Цитираното споразумение под формата на размяна на писма следва да бъде одобрено,
РЕШИ:
Член 1
Общността одобрява Споразумението под формата на размяна на писма между Европейската общност и Кралство Норвегия за допълнителни търговски преференции за селскостопански продукти, предоставяни на основание на член 19 от Споразумението за Европейското икономическо пространство.
Текстът на споразумението е приложен към настоящото решение.
Член 2
Председателят на Съвета е оправомощен да посочи лице/лица, упълномощено/и да подпише/ат споразумениетодо, за да обвърже/ат Общността.
Съставено в Люксембург на 16 юни 2003 година.